آوروپا بیرلیگی ائرمنیستانین گنجه‌یه راکت ضربه‌لری ائندیرمه‌سینی پیسله‌ییب.
بو باره‌ده آوروپا بیرلیگی‌نین خاریجی سیاست و تهلوکه‌سیزلیک مسئله‌لری اوزره عالی نوماینده‌سی‌نین سؤزچوسو، آوروپا بیرلیگی-نین آوروپا خاریجی فعالیت خیدمتی‌نین مطبوعات کاتیبی پتر استانو بیانات یاییب.
"آوروپا بیرلیگی اوکتبرین 16-دان 17-نه کئچن گئجه آذربایجانین گنجه شهرینه ائندیریلن ضربه‌لر نتیجه‌سینده سیویل اینسان تلفاتی و اینسان‌لارین آغیر یارالانماسیندان تأسف حیسی کئچیریر. طرف‌لر سیویل اینسان‌لاری و سیویل بینالاری هدف آلماغی دایاندیریلما‌لی‌دیر.
اوکتبرین 10-دا راضی‌لاش‌دیریلان آتشکسه تاخیر سالینما‌دان تام رعایت ائدیلمه‌لی‌دیر"، بیاناتدا قئید اولونوب.
قئید ائدک کی، اینسانی آتشکس رژیمینی کوبودجاسینا پوزماقدا داوام ائدن ائرمنیستان اوردوسو 17 اوکتبر ساعات 01:00 راده‌لرینده دؤیوش بؤلگه‌سیندن تامامیله کناردا یئرلشن آذربایجانین ایکینجی بؤیوک شهری اولان گنجه‌یه یئنی‌دن راکت ضربه‌لری ائندیریب، بؤیوک داغینتی و اینسان تلفاتی تؤردیب.
ایندییه‌دک داغینتی‌لار آلتیندان خسارت آلمیش 52 نفر و 13 نفرین جسدی چیخاریلیب. هلاک اولان‌لاردان 3-و اوشاق‌دیر.
ائرمنیستان اوردوسونون اوکتبرین 10-دا گنجه‌یه راکت هوجومو نتیجه‌سینده ایسه 10 سیویل اؤلوب، 40-دان چوخ اینسان یارالانیب. اوچ اوشاق هر ایکی والیدینینی ایتیریب.
